Nog 4 Uitreike vir 2015 - Nissan Patrol 4x4 (Africa)
Nog 4 Uitreike vir 2015
Post by Kagiso II » 07 Sep 2015 14:23
Hartlike Outreach2Africa Groete.
Die jaar het gesnel en gesnol en laat wiel soos geen ander jaar tevore nie .. voel my laasjaar diè tyd was dit nog maar Mei [dis elkgeval nog ewe koud :-) ]
Maar die Uitreike lê nog voor. En dis nie asof ek dit net so kan eenkant skuif met 'n "nie tyd nie" of "nie geld nie" houding.
Daar IS tyd, deur SY genade. Ek WIL ook nog want ek KAN nog. En daar is mense wat honger na Die Boodskap veral die Boodskap oor Jesus. Soos ons nou weer die afgelope Uitreik ervaar het. Dat Groepe stry oor by wie daar uitgereik moet word. Ons het die ander groep .. Die !Xun~g Boesmans van Tshodilo, belowe, Ons bring hulle die Jesus Film, in !Xun~g met die Desember Bybel-4-Kersfees Uitreik.
Oor die geld/finansies is ek van Genade afhanklik en dit is deur mense, soos jy, wat aan die hart geraak word om n bydrae te maak, sodat ek kan gaan. En ook dat andere kan saamgaan [dis nie slim om daai paaie alleen aan te pak nie]
Daarom, onomwonde, is hierdie (i) 'n Uitnodiging vir jou om saam te kom op die Uitreik/e (ii) 'n beroep op bydreas / borge / steun van julle en jul vriendekring, om n las te maak.
Ons teiken vir die BYBELS 4 KERSFEES is 1000 Bybels en ten minste 100 Audio Bybels in Mbukushu; !Xwe; Losi; Herero: Tswana; !Xun~g en les bes, Engels
Een Tswana Bybel beloop R65.oo "n Audio Bybeltjie is R350.
.... en dan is daar die ongeveer 4000 Km brandstof.
As jy nie self kan / wil saamgaan nie, of nie nou 'n bydrae kan maak, nie [ons weet en voel self die die tye is nie maklik nie] stuur hierdie aan u vriende en kennisse,
Met die Richtersveldt Uitreik het ons ook kinders van Abaram Kriel SatelietKinderhuise wat graag wil saamgaan. Uit die aard van die saak het hulle nie die fondse benodig vir so 'n uitreik nie.
Die 2 kleiner uitreike is die "X-Mas Tree for Orphans [waar ons n Kersboom reel vir 120 VIGS Wesies daar noord van Ellisras .. en dan ook nog die "4x4 4 Kidz" .. waar ons hier plaaslik die TIQWA Skool se kids [almal gestremd, fisies en verstandelik] op n 4x4 rit met n lekker piekniek bederf.
Baie baie dankie vir jou tyd en geduld om ten minste tot hier te lees. Bid asseblief vir ons, vir die Uitreike, en dat die regering in hierdie land sal reg kom.
Seenbede oor jou en joune.
082 699 3055.
OutreachAfrica Banking Details [ OutreachAfrica is a Non-Profit Organisation (NPO) registered to support Outreach work and we operate as Outreach2Africa as our brand name.]